*Návrh kúpnej zmluvy – II. časť predmetu zákazky*

**KÚPNA ZMLUVA č**. **.......**

uzavretá v zmysle § 409 a nasl. Obchodného zákonníka č. 513/1991 Zb. v znení neskorších predpisov (ďalej len Zmluva)

Kupujúci

|  |  |
| --- | --- |
| Obchodné meno: | **REVOL TT Consulting, s.r.o.** |
| Sídlo: | Vlárska 28, 917 01 Trnava, Slovenská republika |
| Zapísaný v OR OS:  | Trnava |
| Oddiel | Sro |
| Vložka č. | 23893/T |
| Štatutárny orgán:  | Roman Vavro - konateľ |
| IČO: | 44 808 321 |
| DIČ: | 2022832185 |
| IČ DPH:  | SK2022832185 |

(ďalej ako Kupujúci)

a

Predávajúci

|  |  |
| --- | --- |
| Obchodné meno: |  |
| Sídlo: |  |
| Zapísaný v OR OS:  |  |
| Oddiel |  |
| Vložka č. |  |
| Štatutárny orgán:  |  |
| IČO: |  |
| DIČ: |  |
| IČ DPH:  |  |

(ďalej ako Predávajúci)

Predávajúci a Kupujúci ďalej spolu ako Zmluvné strany

**Preambula**

1. Predávajúci berie na vedomie, že plnenia, ktoré poskytuje na základe tejto zmluvy tvoria súčasť projektu „Realizáciou výskumno-vývojových aktivít k inovačným opatreniam v spoločnosti REVOL TT Consulting s.r.o“, kód ITMS projektu: NFP313010R162, (ďalej len „Projekt“).

Predávajúci ďalej berie na vedomie, že plnenia poskytované zo strany Predávajúceho podľa tejto zmluvy budú financované v rámci Zmluvy o nenávratnom finančnom príspevku (ďalej len NFP) z prostriedkov štrukturálnych fondov EÚ, štátneho rozpočtu. Vzhľadom na charakter financovania realizácie tejto zmluvy zmluvné strany vyhlasujú, že budú spoločne koordinovať postup a poskytovať si požadovanú súčinnosť pri realizácii Projektu.

2. Zmluvné strany sa dohodli, že táto zmluva je uzavretá jej podpisom a účinnosť tejto zmluvy a povinnosti z nej vyplývajúce pre jej účastníkov nastanú iba v prípade (odkladacia podmienka), ak Kupujúci z tejto Zmluvy získa nenávratný finančný príspevok (ďalej NFP), t.j. poskytovateľ pomoci podpíše s Kupujúcim podľa tejto zmluvy Zmluvu o poskytnutí NFP – dôjde k uzavretiu platnej a účinnej zmluvy o poskytnutí NFP. NFP sa bude skladať zo zdrojov EÚ a štátneho rozpočtu a bude realizovaný cez Operačný program Výskum a inovácie, pomocou Prioritnej osi 1 – Podpora výskumu, vývoja a inovácií, Špecifický cieľ: 1.2.2 Rast výskumno-vývojových a inovačných kapacít v priemysle a službách s kódom výzvy OPVaI-MH/DP/2017/1.2.2.12 pre projekt „Realizáciou výskumno-vývojových aktivít k inovačným opatreniam v spoločnosti REVOL TT Consulting s.r.o.“, ktorého riadiacim orgánom je Ministerstvo školstva, vedy, výskumu a športu Slovenskej republiky a sprostredkovateľským orgánom Ministerstvo hospodárstva Slovenskej republiky. V prípade, ak predmetný NFP Kupujúcemu nebude pridelený z akýchkoľvek dôvodov, táto Zmluva stráca platnosť a nenadobúda účinnosť a zmluvné strany nie sú jej obsahom viazané a nemajú právo voči sebe účtovať žiadne majetkové ani iné sankcie.

3. Zmluvné strany uzatvárajú túto Zmluvu ako výsledok verejného obstarávania na predmet zákazky „**Náradie na frézovanie a vŕtanie“** časť druhá „**Vŕtacie náradie**“, ktoré realizoval Kupujúci podľa § 113 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) elektronickým systémom EVO (43.03).

**Čl. I**

**Predmet zmluvy**

Predmetom zmluvy je dodanie náradia, ktoré slúži na mechanické trieskové obrábanie materiálu frézami. Medzi náradie patria upínacie trny, klieštiny, redukčné puzdra a predĺženia pre frézy so závitom (ďalej len Predmet kúpy). Predmet kúpy je podrobne špecifikovaný v Prílohe č. 1, ktorá je neoddeliteľnou súčasťou tejto zmluvy.

**Čl. II**

**Kúpna cena**

2.1. Kúpna cena za Predmet kúpy podľa Čl. I. je stanovená podľa zákona č. 18/1996 Z. z. o cenách v znení neskorších predpisov ako cena maximálna. Kúpna cena je podrobne rozpísaná v Prílohe č. 2, ktorá je neoddeliteľnou súčasťou tejto zmluvy.

2.2. Kúpna cena je vrátane DPH, cla, správnych a iných poplatkov.

2.3. Kúpna cena za dodanie predmetu kúpy podľa Čl. I. zmluvy:

Cena bez DPH: ............................. (slovom: EUR)

DPH 20%: ............................. (slovom: EUR)

Cena spolu s DPH: ............................. (slovom: EUR)

Celková cena uvedená v odseku 2.3. tohto článku Zmluvy je stanovená ako súčet cien všetkých položiek uvedených v Štruktúrovanom rozpočte, ktorý tvorí neoddeliteľnú Prílohu č. 2 tejto Zmluvy.

2.4. Predávajúci prehlasuje, že cena uvedená v odseku 2.3. je cenou konečnou bez akýchkoľvek ďalších nákladov. Taktiež zahŕňa aj náklady dodávky a inštalácie na mieste plnenia uvedené v odseku 3.3.

2.5. Zmluvné strany sa dohodli, že cenu za Predmet kúpy uvedenú v odseku 2.3 tohto článku zmluvy je možné meniť iba v prípade:

a) zmeny sadzby DPH počas trvania zmluvy,

b) zmeny rozsahu dodania Predmetu kúpy,

c) iné skutočnosti odôvodňujúce zmenu zmluvy.

2.6. Ak je Predávajúci osobou registrovanou pre daň z pridanej hodnoty, bude k cene za Predmet kúpy bez DPH podľa odseku 2.3.1. tohto článku Zmluvy účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Kupujúci sa zaväzuje ju uhradiť spolu s cenou. Pre vylúčenie pochybností platí, že pokiaľ Predávajúci v momente uzavretia Zmluvy nebol osobou registrovanou pre daň z pridanej hodnoty, nie je oprávnený k cene bez DPH uvedenej v odseku 2.3.1. tohto článku Zmluvy navyše účtovať daň z pridanej hodnoty a cena je v takomto prípade považovaná za cenu konečnú vrátane DPH.

**Čl. III**

**Čas plnenia a miesto dodania**

3.1. Termín dodania Predmetu kúpy je do 30 dní odo dňa účinnosti tejto zmluvy.

3.2. Zmluvný termín uvedený v Čl. III, bod 3.1 zmluvy je termín najneskoršie prípustný a neprekročiteľný s výnimkou zásahov spôsobených vis maior.

3.3. Predávajúci dodá Predmet kúpy do prevádzky Kupujúceho: **Vlárska 28, 917 01 Trnava, Slovenská republika** (ďalej len miesto dodania).

3.4. Dodávku Predávajúci oznámi Kupujúcemu písomne minimálne 5 kalendárnych dní pred realizáciou dodávky.

3.5. Zmluvné strany sa dohodli, že riadnym dodaním Predmetu kúpy sa rozumie jeho riadne a včasné odovzdanie Kupujúcemu, o čom bude spísaný protokol o odovzdaní a prevzatí Predmetu kúpy a podpísaný zástupcami Zmluvných strán, ktorí sú uvedení v záhlaví tejto Zmluvy.

3.6. V prípade, že Predávajúci dodá Predmet kúpy po častiach, o každom prevzatí bude spísaný samostatný protokol, ktorý bude podkladom k čiastkovej fakturácii od Predávajúceho.

**Čl. IV**

**Platobné a fakturačné podmienky**

4.1. Predávajúcemu vzniká nárok na zaplatenie kúpnej ceny podľa Čl. II zmluvy na základe riadneho plnenia predmetu zmluvy podľa Čl. I tejto zmluvy a podľa Čl. III, bodov 3.5. a 3.6 tejto zmluvy.

4.2. Kupujúci uhradí kúpnu cenu Predávajúcemu na základe vystavených faktúr, vystavené Predávajúcim po dodaní časti alebo celého Predmetu kúpy.

4.3. Faktúra je splatná do 60 dní odo dňa jej doručenia Kupujúcemu. Lehota splatnosti však neuplynie skôr, ako 7 ( sedem ) dní od pripísania peňažných prostriedkov z NFP určených na úradu faktúry na účet Kupujúceho.

4.4. Zmluvné strany sa dohodli, že fakturovaná cena je zaplatená dňom, keď sa uhrádzaná čiastka odpíše z účtu Kupujúceho.

4.5. Kupujúci si vyhradzuje právo vrátiť faktúru v lehote splatnosti, ak táto nemá náležitosti daňového dokladu. Dôvod vrátenia je Kupujúci povinný vyznačiť na faktúre. Od okamihu doručenia faktúry, ktorá spĺňa náležitosti daňového dokladu, začína plynúť nová 60 dňová lehota splatnosti.

**Čl. V**

**Zabezpečenie záväzkov**

5.1. Neuhradením faktúry v lehote splatnosti vzniká Kupujúcemu povinnosť zaplatiť úrok z omeškania vo výške 0,01% z dlžnej sumy za každý deň omeškania.

5.2. V prípade omeškania Predávajúceho s dodaním Predmetu kúpy riadne a včas má Kupujúci nárok na zmluvnú pokutu vo výške 0,05 % z celkovej ceny, a to v prípade, ak je Predávajúci osobou registrovanou pre daň z pridanej hodnoty, aj s DPH, uvedenej v článku II ods. 2.3.3. tejto zmluvy, za každý aj začatý deň omeškania.

5.3. Ak došlo k omeškaniu Predávajúceho s dodaním Predmetu kúpi z dôvodu pôsobenia vyššej moci (živelná pohroma, vojnový konflikt, štrajk), Kupujúci neuplatní zmluvnú pokutu voči Predávajúcemu za dobu trvania vyššej moci. Kupujúci neuplatní zmluvnú pokutu taktiež v prípade, ak sám je v omeškaní, a to za dobu omeškania Kupujúceho ( § 370 Obchodného zákonníka).

5.4. V prípade nesplnenia povinnosti Predávajúceho podľa článku X. ods. 10.3 tejto zmluvy má Kupujúci nárok na zmluvnú pokutu vo výške 500,- EUR (päťsto Eur) za každý neoznámený zmenený údaj, ako aj náhradu škody, ktorá Kupujúcemu v tejto súvislosti vznikne.

5.5. Zmluvná pokuta je splatná v lehote 20 dní odo dňa porušenia povinnosti, ktoré zakladá nárok na zmluvnú pokutu

**Čl. VI**

**Práva a povinnosti zmluvných strán**

6.1. Zmluvné strany sa dohodli, že nebezpečenstvo škody na Predmete kúpy na Kupujúceho odovzdaním Predmetu kúpy v mieste dodania.

6.2. Predávajúci predloží pri dodávke doklad preukazujúci technické vlastnosti dodávaného tovaru.

6.3. Predávajúci ručí za to, že Predmet kúpy spĺňa všetky technické vlastnosti uvedené v technickej špecifikácii, ktorá tvorí neoddeliteľnú Prílohu č. 1 k tejto zmluve.

6.4. Predávajúci je povinný dodať Predmet kúpy Kupujúcemu podľa technickej špecifikácie, ktorá tvorí Prílohu č. 1 tejto Zmluvy a v stave spôsobilom na riadne užívanie, v čo najlepšej kvalite, v požadovanom zložení, v súlade s príslušnými normami a v súlade so súťažnými podkladmi vo verejnom obstarávaní.

6.5. Predávajúci predáva Predmet kúpy bez záložného práva ako aj iných práv zodpovedajúcim právam tretích osôb k cudzej veci.

6.6. Kupujúci zaplatí Predávajúcemu kúpnu cenu dohodnutú v tejto Zmluve spôsobom uvedeným v tejto Zmluve.

6.7. Predávajúci vyhlasuje a ručí za to, že Predmet kúpy je nový a nepoužívaný.

6.8. Predávajúci je povinný dodať Predmet kúpy Kupujúcemu spolu s:

a) návodom na obsluhu,

b)potvrdením o zhode

c) certifikáty

d) technickú dokumentáciu.

**Čl. VII**

**Prevod práv**

7.1. Okamihom dodania Predmetu kúpy podľa Čl. I tejto zmluvy je dodanie a prevzatie Predmetu kúpy Kupujúcemu.

7.2. Okamihom dodania prechádza z Predávajúceho na Kupujúceho vlastnícke právo k Predmetu kúpy a nebezpečenstvo škody na dodanom Predmete kúpy.

**Čl. VIII**

**Zodpovednosť za vady a náhrada škody**

8.1. Predávajúci zodpovedá za to, že Predmet kúpy podľa Čl. 1 tejto zmluvy má v čase prevzatia a počas záručnej doby dohodnuté vlastnosti, a že nemá vady, ktoré by znižovali jeho hodnotu alebo schopnosť jeho využitia.

8.2. Predávajúci poskytuje záruku k Predmetu kúpy Kupujúcemu v dĺžke trvania 24 mesiacov odo dňa dodania Predmetu kúpy.

8.3. Predávajúci na vlastné náklady odstráni vady zistené v záručnej dobe.

8.4. Ak sa ukáže, že vada Predmetu kúpy je neodstrániteľná, zaväzuje sa Predávajúci dodať náhradný predmet plnenia zodpovedajúcej kvality, na základe zápisu vyhotoveného a podpísaného zmluvnými stranami.

8.5. Ak Predávajúci poruší ustanovenia tejto zmluvy, Kupujúcemu vzniká nárok na náhradu škody, ktorá mu v dôsledku takéhoto konania vznikla v zmysle § 373 a nasl. Obchodného zákonníka.

**Čl. IX**

**Zánik zmluvy**

9.1. Ak Predávajúci poruší povinnosť vyplývajúcu z tejto zmluvy, Kupujúci môže od zmluvy odstúpiť.

9.2. Zmluvné strany sa dohodli, že túto zmluvu je možné ukončiť písomnou dohodou zmluvných strán.

9.3. Zmluvné strany sa dohodli, že zásahy úradných miest a zásahy vis maior, ktorých dôsledkom je nemožnosť plnenia niektorou zo zmluvných strán, sú dôvodom pre okamžité odstúpenie od zmluvy.

9.4. Kupujúci môže odstúpiť od časti zmluvy, ktorou došlo k podstatnej zmene pôvodnej zmluvy a ktorá si vyžaduje nové verejné obstarávanie.

9.5. V prípade neschválenia NFP, resp. postupu verejného obstarávania, je verejný obstarávateľ ako kupujúci oprávnený od Kúpnej zmluvy odstúpiť, pričom Zmluvné strany nie sú viac viazané jej ustanoveniami a nie sú oprávnené si voči sebe v súvislosti so zánikom tejto zmluvy uplatňovať žiadne nároky.

9.6. Kupujúci ako verejný obstarávateľ je oprávnený od Zmluvy odstúpiť bez uvedenia iného dôvodu ak ešte nedošlo k plneniu na základe tejto zmluvy, a výsledky administratívnej finančnej kontroly VO, ktorou Sprostredkovateľský orgán neschváli predmetné VO zo strany Sprostredkovateľského orgánu, pričom Zmluvné strany nie sú viac viazané Zmluvou ustanoveniami a nie sú oprávnené si voči sebe v súvislosti so zánikom tejto zmluvy uplatňovať žiadne nároky.

9.7. Kupujúci ako verejný obstarávateľ je oprávnený od Zmluvy odstúpiť bez uvedenia iného dôvodu ak výsledky administratívnej finančnej kontroly VO zo strany Sprostredkovateľského orgánu neumožňujú financovanie výdavkov vzniknutých z tohto obstarávania alebo iných postupov, pričom Zmluvné strany nie sú viac viazané ustanoveniami Zmluvy a nie sú oprávnené si voči sebe v súvislosti so zánikom tejto zmluvy uplatňovať žiadne nároky.

9.8. Túto zmluvu je možné vypovedať Kupujúci písomnou výpoveďou aj bez uvedenia dôvodu s výpovednou dobou 2 týždne, ktorá začína plynúť prvým dňom nasledujúcim
po dni doručenia výpovede Predávajúcemu.

9.9. Odstúpenie od zmluvy a/alebo výpoveď sa považuje za doručenú prvým pracovným dňom nasledujúcim po dni jej odoslania na adresu sídla Predávajúceho uvedenú v záhlaví zmluvy alebo písomne neskôr oznámenú.

**Čl. X**

**Subdodávatelia**

10.1. Kupujúci pripúšťa plnenie predmetu zmluvy subdodávkami. Každý Subdodávateľ musí spĺňať podmienky podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oprávnenie dodávať tovar sa preukazuje vo vzťahu k tej časti predmetu zákazky, ktorý má subdodávateľ plniť.

10.2. Predávajúci v Prílohe č. 3 k tejto zmluve uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

10.3. V prípade zmeny subdodávateľa počas trvania zmluvy medzi Kupujúcim a Predávajúcim je povinný Predávajúci najneskôr v deň, ktorý predchádza dňu, v ktorom má zmena Subdodávateľa nastať oznámiť Kupujúcemu zmenu subdodávateľa a v tomto oznámení uviesť min. nasledovné: podiel zákazky, ktorý má v úmysle zadať subdodávateľovi, podiel zákazky, ktorý má v úmysle zadať subdodávateľom, predmety subdodávok a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

10.4. Ak sa počas plnenia Predmetu kúpy zmení subdodávateľ aj ten musí spĺňať podmienky účasti podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podmienku, že neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Oprávnenie dodávať tovar sa preukazuje vo vzťahu k tej časti predmetu zákazky, ktorý má subdodávateľ plniť.

10.5. V prípade zmeny subdodávateľa, ak tento subdodávateľ má povinnosť zapisovať sa do registra partnerov verejného sektora, musí byť v tomto registri partnerov verejného sektora zapísaný ku dňu zmeny subdodávateľa.

**Čl. XI.**

**Záverečné ustanovenia**

11.1. Vzťahy neupravené touto zmluvou sa spravujú ustanoveniami Obchodného zákonníka.

11.2. Akékoľvek zmeny tejto zmluvy alebo jej dodatky musia mať písomnú formu a musia byť podpísané zmluvnými stranami.

11.3. Zástupcovia zmluvných strán prehlasujú, že sa oboznámili s obsahom tejto zmluvy, v plnom rozsahu s ním súhlasia a prehlasujú, že pri podpise tejto zmluvy konali slobodne a že nebola podpísaná v tiesni a ani za nápadne nevýhodných podmienok.

11.4. Predávajúci sa zaväzuje strpieť výkon kontroly/ auditu /overovania súvisiaceho s dodávaným tovarom, prácami, poskytnutými službami a tiež kedykoľvek počas platnosti a účinnosti Zmluvy o poskytnutí NFP poskytnúť oprávneným osobám všetku potrebnú súčinnosť. Oprávnené osoby na výkon kontroly, auditu a overovania sú:

11.4.1. Poskytovateľ NFP a ním poverené osoby,

11.4.2. Útvar následnej finančnej kontroly a nimi poverené osoby,

11.4.3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

11.4.4. Orgán auditu, jeho spolupracujúce orgány a nimi poverené osoby,

11.4.5. Splnomocnení zástupcovia Európskej komisie a Európskeho dvora audítorov,

11.4.6. Osoby prizvané orgánmi uvedenými v odseku 11.4.1. až 11.4.4. v súlade s príslušnými právnymi predpismi SR a EÚ.

11.5 Zmluva je vyhotovená v šiestich (6) rovnopisoch, pričom každá zo zmluvných strán dostane po 3 rovnopisy.

11.6. Neoddeliteľnú časť tejto Kúpnej zmluvy tvorí:

Príloha č. 1 – Technická špecifikácia (podľa predloženej ponuky úspešného uchádzača)

Príloha č. 2 – Štruktúrovaný rozpočet (cenová ponuka)

Príloha č. 3 - Zoznam subdodávateľov a podiel subdodávok.

Predávajúci Kupujúci

V .............................dňa ......................... V Trnave, dňa ..................

.......................................................... ....................................................

 **REVOL TT Consulting, s.r.o.**

**Roman Vavro - konateľ**

*Príloha č. 3 k zmluve*

**ZOZNAM SUBDODÁVATEĽOV A PODIEL SUBDODÁVOK**

|  |  |  |  |  |
| --- | --- | --- | --- | --- |
| p.č. | Subdodávateľ  | Údaje o osobeoprávnenej konaťza subdodávateľa [[1]](#footnote-1) | Predmet subdodávky | % podiel subdodávok |
| 1. |  |  |  |  |
| 2. |  |  |  |  |
| 3. |  |  |  |  |
| ..... |  |  |  |  |

V .................................. dňa .................2018

 meno a podpis oprávnenej osoby uchádzača

1. v rozsahu meno a priezvisko, adresa pobytu, dátum narodenia [↑](#footnote-ref-1)